༑ ཡང་ན་བར་ཆད་མེད་པ་དང་རྣམ་གྲོལ་ལམ་མོ། །ཟིལ་གནོན་དང་པོ་གཉིས་ཀྱི་
ངོ་བོ་དང་། ས་དང་། གང་གི་གཉེན་པོ་ཡིན་པ་དང་། དམིགས་པ་ནི་རྣམ་ཐར་དང་པོ་
གཟུགས་ཅན་གཟུགས་ལ་བལྟ་བ་དེ་བཞིན་དུ་ཤེས་པར་བྱའོ། །ཟིལ་གནོན་གསུམ་པ་
449

གཟུགས་དང་བཞི་པ་་་་
་་་་
གཉིས་ཀྱི་ངོ་བོ་ལ་སོགས་)་ཁ་དོག་གི་ཟིལ་གནོན་ལ་བལྟ་བ་ཇི་ལྟ་བ་བཞིན་ནོ། །དེ་དག་ལས་གཞན་ཁ་དོག་གི་ཟིལ་གནོན་བཞིའི་ས་དང་ངོ་བོ་སོགས་ནི་སྡུག་པའི་རྣམ་པར་ཐར་པ་བཞིན་དུ་ཤེས་པར་བྱའོ། །
འོན་ཀྱང་ཁྱད་པར་ནི་རྣམ་ཐར་དམིགས་པ་ལ་རྒྱབ་ཀྱིས་ཕྱོགས་པ་ཙམ་དུ་ཟད་ཀྱི།
ཟིལ་གྱིས་མི་གནོན་ལ། འདིས་ནི་དམིགས་པ་ཇི་ལྟར་འདོད་པ་བཞིན་མོས་ཤིང་། ཉོན་
མོངས་མི་སྐྱེ་བའི་སྒོ་ནས་ཟིལ་གྱིས་གནོན་པའི་ཕྱིར་རོ།།
(བཞི) ཟད་པར་བཤད་པ།
བཞི་པ་ཟད་པར་ནི། ཟད་པར་གྱི་སྐྱེ་མཆེད་ཅེས་བྱ་བ་ནི་དམིགས་པ་ས་ལ་་་
སོགས་པར་མོས་པའི་རྣམ་པ་བར་མ་ཆད་པར་ཁྱབ་པར་བྱེད་པའི་དོན་གྱིས་ཏེ། དབྱེ་
ན་ཟད་པར་ས་དང་། ཆུ་དང་། མེ་དང༌། རླུང་དང་། སྔོན་པོ་དང་། སེར་པོ་དང༌།
དམར་པོ་དང་། དཀར་པོ་དང་། ནམ་མཁའ་དང་། རྣམ་ཤེས་དང་བཅུའོ །དེ་རྣམས་
ལས་དང་པོ་བརྒྱད་ནི་ངོ་བོ་མ་ཆགས་པའི་དགེ་བ་ཡིན་ལ། ས་ནི་བསམ་གཏན་གྱི་ཡ་
མཐའ་བཞི་པ་ཁོ་ན་ཡོད་ཅིང༌། སྤྱོད་ཡུལ་ཏེ་དམིགས་པ་ནི་འདོད་པའི་གཟུགས་ཀྱི་
སྐྱེ་མཆེད་ཡིན་ཏེ། འཇིག་རྟེན་གྱི་ཐ་སྙད་དང་མཐུན་པར་ཁ་དོག་དང་དབྱིབས་སུ་
འདོད་པའི་ཕྱིར། ཟད་པར་ནམ་མཁའ་དང་རྣམ་ཤེས་གཉིས་ནི་གཟུགས་མེད་དང་པོ་
གཉིས་དག་པ་བའི་རང་བཞིན་ཡིན་ལ། སྤྱོད་ཡུལ་ནི་རང་གི་ས་པའི་ཕུང་པོ་བཞི་་་་་
ཡིན་ནོ།།
(ལྔ》 དེ་དག་གི་སྤྲོས་པ་བཤད་པ། .
ལྔ་པ་དེ་དག་གི་སྤྲོས་པ་བཤད་པ་ནི། ཉི་ཤུ་རྩ་དྲུག་པོ་དེ་དག་དེ་དག་འཐོབ་
ཚུལ་ཇི་ལྟར་ཞེ་ན། འགོག་པའི་རྣམ་ཐར་གྱི་རྟེན་ནི་སྔར་གནས་གཉིས་པར་བཤད་་
ཟིན་ལ། ལྷག་མ་ཉི་ཤུ་རྩ་ལྔ་པོ་ནི་སྔར་འདྲིས་པ་ཡིན་ན་འདོད་ཆགས་དང་བྲལ་བ་་་
:
450

ཙམ་དང༌། མ་འདྲིས་པ་སྦྱོར་བ་འབད་རྩོལ་གྱིས་འཐོབ་བོ། །རྟེན་ནི་གཟུགས་མེད་
ཅེས་བྱ་བའི་རྣམ་ཐར་བཞི་དང་ཟད་པར་གཉིས་ནི་ཁམས་གསུམ་གྱི་རྟེན་ཅན་ཡིན་་་་་
ལ༑ དེ་དག་གི་ལྷག་མ་བཅུ་དགུ་པོ་རྣམས་ནི་མི་ལས་སྐྱེ་སྟེ། ངེས་པར་ལུང་ལ་བརྟེན་
ནས་སྐྱེ་དགོས་པའི་ཕྱིར། འོ་ན། ཁམས་གོང་མ་གཉིས་མེད་པས་དེ་དག་ཏུ་གོང་མ་
གོང་མའི་སྙོམས་འཇུག་འོག་མ་འོག་མའི་རྟེན་ལ་ཇི་ལྟར་སྐྱེ་ཞེ་ན། ཁམས་གཉིས་པོ་
དེར་གཟུགས་མེད་པའི་སྙོམས་འཇུག་ནི་རྒྱུའི་སྟོབས་དང་ལས་ཀྱི་སྟོབས་གཉིས་ཀྱིས་་་
ཅི་རིགས་པར་སྐྱེ་སྟེ། དང་པོ་རྒྱུའི་སྟོབས་ཀྱིས་སྐྱེ་བ་ནི་སྔོན་མིའི་རྟེན་ལ་སྲིད་རྩེའི་
ཏིང་ངེ་འཛིན་གོམས་པར་བྱས་པ་ལས་ཉམས་ཏེ་གཟུགས་ཁམས་གང་ཡང་རུང་བར་་
སྐྱེས་པ་ན་སྔོན་གོམས་པའི་སྐལ་མཉམ་གྱི་རྒྱུས་སྲིད་རྩེའི་ཏིང་ངེ་འཛིན་སྐྱེ་བ་ལྟ་བུ་་་་་
ཡིན་ལ། ལས་ཀྱི་སྟོབས་ཀྱིས་སྐྱེ་བ་ནི་སྔོན་མིའི་ནང་དུ་གཟུགས་མེད་ཀྱི་སྙོམས་འཇུག་
ཐོབ་ནས་ཉམས་པ་དེ་ཉིད་ལན་གྲངས་གཞན་ལ་མྱོང་འགྱུར་གྱི་ལས་སུ་གྱུར་པའི་་་་་་་
སྟོབས་ཀྱིས་གཟུགས་ཁམས་སུ་སྐྱེ་བ་ནའང་གཟུགས་མེད་པའི་ཏིང་ངེ་འཛིན་ཐོབ་སྟེ།
དེའི་ཕྱི་མར་གཟུགས་མེད་དུ་སྐྱེ་དགོས་པའི་ཕྱིར་རོ། །གཟུགས་ཀྱི་ཁམས་ཀྱི་འོག་མ་་
རྣམས་སུ་བསམ་གཏན་གོང་མ་རྣམས་རྒྱུ་དང་ལས་ཀྱི་སྟོབས་དེ་དག་དང་ཆོས་ཉིད་་་་
ཀྱིས་ཀྱང་སྐྱེའོ། །དེ་ལ་ཆོས་ཉིད་ཀྱིས་སྐྱེ་བ་ནི་འཇིག་རྟེན་འཇིག་པའི་ཚེ་བསམ་གཏན་
གཏན་གོང་མའི་སེམས་ངང་གིས་སྐྱེ་བ་ལྟ་བུའོ།
འོག་མའི་སེམས་ཅན་ལ་དགེ་བའི་ཆོས་རྣམས་ཀྱིས་འཇུག་པ་ཤས་ཆེ་བས་བསམ་
ལེའུར་བྱས་པ་ལས། སྙོམས་པར་འཇུག་པ་བསྟན་པ་ཞེས་བྱ་བ་སྟེ་གནས་བརྒྱད་་་
།ཆོས་མངོན་པའི་མཛོད་ཀྱི་ཚིག་
པའི་མཆན་འགྲེལ་བཤད་པའོ།། །།
451

ལེ་ཚན་བཞི་པ། མཇུག་གི་དོན།
བཞི་པ་མཇུག་གི་དོན་ལ་གསུམ། བསྟན་པ་གནས་པའི་ཚད། རང་དགའ་སྤངས་
ཤིང་ཁེངས་སྐྱུང་བ། ཕྱི་རབས་ལ་བག་ཡོད་བྱ་བར་གདམས་པའོ།།
དང་པོ། བསྟན་པའི་གནས་ཚད།
དང་པོ་ནི། གང་དུ་ཆོས་རྣམས་ཀྱི་རང་དང་སྤྱིའི་མཚན་ཉིད་སྟོན་པར་བྱེད་པའི་
མངོན་པའི་ཆོས་ཇི་ཙམ་དུ་གནས་ཤེ་ན། སྟོན་པ་སངས་རྒྱས་ཀྱིས་གསུངས་པའི་་་་་་་
དམ་པའི་ཆོས་རྣམས་ནི་རྣམ་པ་གཉིས་ཏེ། ལུང་སྡེ་སྣོད་གསུམ་དང་། རྟོགས་པར་་
བྱ་བ་བྱང་ཕྱོགས་སོ་བདུན་གྱི་བདག་ཉིད་དོ། །ལུང་གི་བསྟན་པ་དེ་འཛིན་
པ་ནི་ལུང་ཕྱིན་ཅི་མ་ལོག་པར་སྨྲ་བར་བྱེད་པ་ཁོ་ན་ཡིན། རྟོགས་པའི་བསྟན་པ་དེ་
འཛིན་པར་བྱེད་པ་ནི་ལུང་གི་ཆོས་དེའི་དོན་ཕྱིན་ཅི་མ་ལོག་པར་སྒྲུབ་ཅིང་ཉམས་སུ་་
ལེན་པར་བྱེད་པ་ཁོ་ན་ཡིན་ནོ། །ཁོ་ན་ཞེས་པས་དེ་ལས་གཞན་མེད་པར་བསྟན་ཏོ། །
དེ་དག་ཇི་སྲིད་དུ་གནས་པ་དེ་སྲིད་དུ་མངོན་པའི་ཆོས་ཀྱང་གནས་སོ། །འོ་ན། ལུང་
དང་རྟོགས་པ་དེ་དག་ཇི་སྲིད་དུ་གནས་ཤེ་ན། ཁ་ཅིག་ལོ་སྟོང་དུ་གནས་སོ་ཞེས་ཟེར།
ཁ་ཅིག་རྟོགས་པའི་བསྟན་པ་དེ་ལྟར་ཡིན་གྱི། ལུང་ནི་ཆེས་རིང་དུ་གནས་སོ་ཞེས་ཟེར།
གཞན་ཡང་ལྔ་བརྒྱ་པ་ཕྲག་བཅུར་གནས་པར་གསུངས་ཏེ། ལྔ་བརྒྱ་པ་ཕྲག་དང་པོ་
ལ་དགྲ་བཅོམ་པ་དང་། གཉིས་པ་ལ་ཕྱིར་མི་འོང་དང༌། གསུམ་པ་ལ་འབྲས་བུ་དང་
པོ་གཉིས་ཐོབ་པ་མང་དུ་འབྱུང་སྟེ་འབྲས་བུའི་དུས་དང༌། བཞི་པ་ལ་ཤེས་རབ་དང་།
ལྔ་པ་ལ་སེམས་དང་། དྲུག་པ་ལ་ཚུལ་ཁྲིམས་ཀྱི་བསླབ་པ་ལ་གནས་པ་མང་དུ་འབྱུང་
452

བས་སྒྲུབ་པའི་དུས་དང་། བདུན་པ་ལ་མངོན་པ་དང་། བརྒྱད་པ་ལ་མདོ་སྡེ་དང༌།
དགུ་པ་ལ་འདུལ་བ་ཤས་ཆེར་འཛིན་པ་མང་དུ་བྱུང་སྟེ་ལུང་གི་དུས་དང་། བཅུ་པ་ལ་
རྟགས་ཙམ་འཛིན་པའི་དུས་སོ།།
གཉིས་པ། རང་དགའ་སྤངས་ཤིང་ཁེངས་པ་སྐྱུང་བ།
གཉིས་པ་རང་དགའ་སྤངས་ཤིང་ཁེངས་སྐྱུང་བ་ནི། འོ་ན། མངོན་པའི་བསྟན་
བཅོས་འདི་ཡེ་ཤེས་ལ་འཇུག་པ་ལ་སོགས་པ་ནས་ཇི་ལྟར་གསུངས་པ་བཞིན་དུ་དུ་་་་་་་་་
བཤད་པ་ཡིན་ནམ་ཞེ་ན། དབྱིག་གཉེན་བདག་གིས་མངོན་པའི་ཆོས་འདི་ཅུང་ཟད་
མདོ་སྡེ་ལ་སོགས་པ་དང་མཐུན་པའང་ཡོད་མོད་ཀྱི། ཕལ་ཆེར་ནི་ཁ་ཆེ་བྱེ་བྲག་ཏུ་་
སྨྲ་བའི་མཁས་པ་རྣམས་ཀྱི་ཚུལ་ཏེ་ལུགས་སུ་གྲུབ་པ་གང་ཡིན་པ་དེ་བཤད་པས་རང་་
དགའ་མ་ཡིན་ལ། འོན་ཀྱང་དེ་ལྟར་བཤད་པ་ལ་གཞུང་འདིར་ཚིག་དང་དོན་གྱི་ཆ་ལ་
ཉེས་པར་མཁས་པ་རྣམས་ཀྱིས་ཟིན་ཏེ་མཁྱེན་པ་གང་ཡིན་པ་དེ་ནི་རྩོམ་པ་པོ་བདག་་
གིས་ཉེས་པ་ཡིན་པས་མཁས་པ་རྣམས་ཀྱིས་བཟོད་པར་མཛོད་ཅིག་ཅེས་པའོ། །གལ་
ཏེ་བྱེ་སྨྲའི་སློབ་དཔོན་གཅིག་ནས་གཅིག་ཏུ་བརྒྱུད་པའི་ལུང་བཞིན་བཤད་པས་ཉེས་་
པ་མེད་དོ་སྙམ་ན། ལུང་རྟོགས་ཀྱི་དམ་པའི་ཆོས་ཀྱི་ཚུལ་ཏེ་མཚན་ཉིད་བརྗོད་པ་ལ་
ཚད་མར་གྱུར་པ་ནི་ཐུབ་པ་སངས་རྒྱས་བཅོམ་ལྡན་འདས་རྣམས་དང་། དེའི་སྲས་
བྱང་ཆུབ་སེམས་དཔའ་རྣམས་ཁོ་ན་ཡིན་གྱི། གཞན་ནི་འཁྲུལ་པ་སྲིད་པས་དེ་ལྟར་མ་
ཡིན་པའི་ཕྱིར་རོ།།
གསུམ་པ། ཕྱི་རབས་ལ་བག་ཡོད་པར་བྱ་བར་གདམས་པ།
གསུམ་པ་ཕྱི་རབས་ལ་བག་ཡོད་བྱ་བར་གདམས་པ་ནི། རྣམ་གྲོལ་གྱི་ལམ་དང་
ལམ་མ་ཡིན་པ་སྟོན་པར་མཛད་པས་ན་སྟོན་པ་འཇིག་རྟེན་པ་རྣམས་ཀྱི་མིག་ལྟ་བུར་་
གྱུར་པའི་སངས་རྒྱས་བཅོམ་ལྡན་འདས་ནི་ཟུམ་སྟེ་མྱ་ངན་ལས་འདའ་བར་གྱུར་་་་་་་་
453

ཅིང༌། སངས་རྒྱས་ལས་གཞན་ཆོས་ཀྱི་དཔང་པོར་གྱུར་པའི་འཕགས་པའི་སྐྱེ་བོ་་་་་་
དགྲ་བཅོམ་པ་རྣམས་ཀྱང་ཕལ་ཆེར་མྱ་ངན་ལས་འདས་ཏེ་ཟད་པར་གྱུར་པ་ན་ཆོས་་་
ཀྱི་དེ་ཉིད་མ་མཐོང་ལ། སྟོན་པའི་ལུང་ལ་མི་བརྟེན་ཞིང་གཞན་གྱིས་བཅོས་སུ་མི་་་་་
བཏུབ་པས་རང་དགར་གྱུར་པའི་རྟོག་གེ་ངན་པ་ལ་ཞུགས་པའི་ངན་རྟོག་ཅན་རྣམས་
ཀྱིས་ཚིག་དང་དོན་གྱི་སྒོ་ནས་བསྟན་པ་འདི་དཀྲུགས་སོ། །ཇི་ལྟར་ཞེ་ན། ཡངས་པ་
ཅན་པའི་དགེ་སློང་རྣམས་ཀྱིས་རུང་བ་མ་ཡིན་པའི་གཞི་བཅུས་བསྟན་པ་ལ་ཆུ་བུར་་་
བྱས་པ་དང་། རྩ་བའི་སྡེ་བཞི་གྱེས་པའི་སྡེ་པ་བཅོ་བརྒྱད་དུ་གྱུར་ཏེ་བསྟན་པ་ལ་སྒྲོ་
སྐུར་སྣ་ཚོགས་སུ་གྱུར་པའོ། །གཞན་ཡང་རང་བྱུང་རྫོགས་པའི་སངས་རྒྱས་དང་།
རང་བྱུང་དེའི་བསྟན་པ་གཅེས་པར་འཛིན་པའི་ལུང་རྟོགས་དང་ལྡན་པའི་སྐྱེས་བུ་་་་”
རྣམས་ཀྱང་འཁོར་བ་ལས་མཆོག་ཏུ་གྱུར་པ་སྡུག་བསྔལ་རྒྱུ་དང་བཅས་པ་ཞི་བའི་མྱ་་་
ངན་ལས་འདས་པར་གཤེགས་ཏེ་འགྲོ་བ་རྣམས་ལ་སྐྱོབ་པར་བྱེད་པའི་མགོན་མེད་
པར་གྱུར་པ་ན་ཡང་དག་པར་འདོམས་པར་བྱེད་པ་མེད་ཅིང༌། ཚུལ་ཁྲིམས་དང་ཤེས་
རབ་སྟེ་ཡོན་ཏན་འཇོམས་པར་བྱེད་ཅིང་བསྟན་པ་ནུབ་པར་བྱེད་པའི་རྒྱུ་དྲི་མ་ནི་ལྟ་་
ངན་དང་དུག་གསུམ་སྟེ། དེས་དགའ་མགུར་བྱས་ནས་དེང་སང་འཇིག་རྟེན་འདི་ན་
སྤྱོད་པར་བྱེད་དོ། །གོང་དུ་བསྟན་པའི་ཚུལ་དེ་ལྟར་ཐུབ་པ་སངས་རྒྱས་དག་གི་བསྟན་
པ་ནི། དཔེར་ན། འཆི་བའི་དུས་སུ་ལྐོག་མར་སྲོག་ཕྱིན་པ་ན་འཆི་བ་ལ་ཉེ་བ་དང་
འདྲ་བར་རིང་དུ་མི་གནས་པའི་ཕྱིར་དང༌། དྲི་མ་རྣམས་ཀྱང་སྟོབས་དང་ལྡན་པའི་་
དུས་སུ་རིག་པར་བྱས་ནས་ནི་ཐར་པ་འདོད་པ་རྣམས་ཀྱིས་བག་ཡོད་པར་གྱིས་ལ་་་་་་་
བསྟན་པ་འཛིན་པ་ལ་རྣམ་པར་བརྩོན་པར་གྱིས་ཤིག་ཅེས་འདོམས་པ་སྟེ། བཅོམ་
ལྡན་འདས་ཀྱི་ཞལ་སྔ་ནས། བག་ཡོད་འཆི་མེད་གནས་ཡིན་ཏེ། །བག་མེད་པ་ནི་འཆི་
བའི་གནས། །བག་ཡོད་འཆི་བར་མི་འགྱུར་ཏེ། །བག་མེད་རྟག་ཏུ་འཆི་བར་འགྱུར། །
454

ཡང་སོ་སོར་ཐར་པ་ལས་ཀྱང༌། ཚེ་དང་ལྡན་པ་དག་སངས་རྒྱས་ཀྱི་བྱང་ཆུབ་དང་།
།ཆོས་
དེའི་ཆོས་རྣམས་ཀྱང་བག་ཡོད་པས་འཐོབ་བོ་ཞེས་གསུངས་པའི་ཕྱིར་རོ།
མངོན་པའི་མཛོད་ཀྱི་ཚིག་ལེའུར་བྱས་པ་ཞེས་བྱ་བ་རྒྱལ་བས་ལུང་བསྟན་པའི་སྐྱེས་་་་
བུ་ཆེན་པོ་འབུམ་སྡེ་དགུ་བཅུ་གོ་དགུ་ཐུགས་ལ་མངའ་ཞིང་། མི་འཕྲོག་པའི་མཁྱེན་
རབ་དང་ཐུགས་རྗེའི་དབང་ཕྱུག་ཀུན་མཁྱེན་གཉིས་པ་ཞེས་ཡོངས་སུ་གྲགས་པའི་་་་་་
སློབ་དཔོན་ཆེན་པོ་དབྱིག་གཉེན་ཞབས་ཀྱིས་མཛད་པ་རྫོགས་སོ། །རྒྱ་གར་གྱི་་་
མཁན་པོ་ཛི་ན་མི་ཏྲ་སྟེ་རྒྱལ་བའི་བཤེས་གཉེན་དང་། ཞུ་ཆེན་གྱི་ལོ་ཙཱ་བ་བནྡེ་་
དཔལ་བརྩེགས་ཀྱིས་བསྒྱུར་ཅིག་ཞུས་ཏེ་འཆད་ཉན་གྱི་སྒོ་ནས་གཏན་ལ་ཕབ་པའོ།
།།
455

::
འགྲེལ་པའི་མཇུག་བྱང་།
སླར་སྨྲས་པ།
མགོན་དེས་བསྐལ་པར་དཀའ་སྤྱོད་ཀྱིས་བསྒྲུབས་པའི།
ཆོས་ཚུལ་དཔག་མེད་སྟོན་ལས་ཤེས་བྱ་ཀུན།།
བློ་གྲོས་མིག་གིས་ཅིག་ཅར་མཐོང་བ་ནི།།
མངོན་པའི་ཆོས་ཀྱི་མེ་ལོང་ལས་གཞན་མེད།།
རྒྱ་ཆེན་གཞུང་ལུགས་ཐོས་པའི་སྐལ་བཟང་ཞིག །
སྙིགས་དུས་འདི་འདྲར་མྱངས་ལ་སྤྲོ་བའི་རླབས།།
སྙིང་ནས་འཕྱུར་བའི་ལེགས་བྱས་ཟེགས་མ་འདི།།
དམ་པའི་ཆོས་ལ་བག་ཆགས་གཞག་ཕྱིར་འབད།།
འདི་ལས་ཐོབ་དང་དུས་གསུམ་དགེ་བའི་ཚོགས།།
ཡོངས་བསྡོམས་གཞན་དོན་རྩོལ་བ་མེད་འཇོ་བ།།
རྣམ་པ་ཐམས་ཅད་མཁྱེན་པར་བསྔོས་པའི་མཐུས།།
ལུང་རྟོགས་བཤད་སྒྲུབ་བསྟན་པ་རྒྱས་གྱུར་ཅིག།
བསྟན་པ་རིན་ཆེན་གཅིག་ཏུ་གཅེས་སྐྱོང་བ།།
བསྟན་འཛིན་ཞིང་གཞན་གཤེགས་རྣམས་ཐུགས་དགོངས་དང༌།།
456

བསྟན་སྲོག་སྲ་མོར་གྱུར་པ་བསྲིང་རྩོལ་བ།།
གང་ན་སུ་བཞུགས་བཞེད་དོན་འགྲུབ་གྱུར་ཅིག །
ཡིད་ཅན་འཁོར་བའི་བཙོན་ར་གཏིང་ཟབ་པར།།
མ་རིག་ལྕགས་ཀྱི་སྒྲོག་གུས་བཅིངས་པ་རྣམས།།
ཡེ་ཤེས་རལ་གྲིས་དུམ་བུར་བཅད་པའི་མོད།།
ཐར་པའི་ཁང་བཟང་དམ་པར་འདོང་གྱུར་ཅིག
བདག་ཀྱང་སྐྱེ་ཀུན་འཁོར་ལོ་བཞི་ལྡན་ལ།།
ཐོས་བསམ་སྒོམ་པས་བསྟན་པ་རིང་སྤེལ་ཞིང་།།
རང་གིས་རྟོགས་པའི་ཤེས་བྱའི་གནས་མཐའ་དག །
ཤུགས་དྲག་སྙིང་རྗེས་འགྲོ་ལ་འདོམས་གྱུར་ཅིག །
ཅེས་ཆོས་མངོན་པའི་མཛོད་ཀྱི་མཆན་འགྲེལ་དབྱིག་གཉེན་དགོངས་པ་གསལ་་་་
བའི་སྒྲོན་མེ་ཞེས་བྱ་བ་འདི་ནི་མཁན་ཆེན་ཐམས་ཅད་མཁྱེན་པ་བྱམས་པ་ཀུན་
དགའ་བསྟན་པའི་རྒྱལ་མཚན་དང་། རྫོགས་པའི་སངས་རྒྱས་རྗེ་བླ་མ་འཇམ་དབྱངས་
མཁྱེན་བརྩེའི་དབང་པོ་གཙོ་བོར་སྨོས་པའི་ཡོངས་འཛིན་དམ་པ་དུ་མའི་ཞབས་རྡུལ་་
སྤྱི་བོས་ལེན་པ་འཇམ་དབྱངས་བློ་གཏེར་དབང་པོས་ཆུང་དུས་མཁས་དབང་ཤེས་་་་་་
རབ་རྒྱ་མཚོ་དང༌། ཐུབ་བསྟན་མཁན་ཆེན་མི་ཕམ་སེང་གེ་རབ་རྒྱས་ཀྱི་ཞལ་སྔ་ནས་
འདིའི་ཟུར་བཀོལ་འགའ་རེ་ནོས་ཤིང༌། དུས་ཕྱིས་སྡེ་སྣོད་སྨྲ་བའི་ཉི་མ་ཐུགས་རྗེ་
བཀའ་དྲིན་གཏེར་ཆེན་ཐུབ་བསྟན་ཆོས་ཀྱི་གྲགས་པའི་ཞབས་པད་ཡུན་དུ་བསྟེན་་་་་་
457

ནས་འདིའི་བཤད་ཁྲིད་ཞིབ་རྒྱས་སུ་ཐོབ་སྐབས་བློས་ཇི་ཟིན་ཡི་གེར་བཀོད་པ་ལ།
སླད་ནས་ཡིག་ཆ་ཁུངས་ཐུབ་དག་ལའང་གཏུགས་ཏེ་བཅོས་བསྒྱུར་གྱིས་གཏན་ལ་
ཕབ་ནས་གོ་བདེར་བྲིས་པའི་དགེ་བས་ལུང་རྟོགས་ཀྱི་བསྟན་པ་རིན་པོ་ཆེ་དར་ཞིང་་་
རྒྱས་ལ་ཡུན་རིང་དུ་གནས་པར་གྱུར་ཅིག །སརྦ་དཱ་ལུ་ཎཾ་བྷ་ཝ་ཏུ།། །།
458

པར་བྱང་།
ཆོས་རྣམས་མཚན་ཉིད་སྟོན་པ་ཡི། །མདོ་དོན་གསལ་བྱེད་མངོན་པའི་མཛོད། །
གོ་བདེ་མཆན་གྱི་འགྲེལ་པ་འདི། །བེར་ཚང་པཀྴིའི་རིགས་འཁྲུངས་ཤིང༌། །མཁས་
བཙུན་བཟང་པོའི་དཔལ་མངའ་བ། །ཆོས་རྗེ་མཁས་གྲུབ་རྒྱ་མཚོ་ཡིས། །དགེ་བའི་
བཤེས་ལ་དྲིན་གཟོ་དང་། །དམ་པའི་ཆོས་ལ་བཀུར་སྟིའི་ཕྱིར། །ཆོས་སྦྱིན་མི་ཟད་པར་
དུ་བསྒྲུབས། །དགེ་བས་བཤད་སྒྲུབ་བསྟན་པ་དང་། །ཕ་མས་གཙོ་བྱས་ཡིད་ཅན་ཀུན། །
བྱང་ཆེན་རྒྱལ་སར་འགོད་གྱུར་ཅིག། །དགེ་ལེགས་འཕེལ།། །།